Ινστιτούτο Εκπαιδευτικής Πολιτικής

Το Ινστιτούτο Εκπαιδευτικής Πολιτικής είναι επιτελικός επιστημονικός και ερευνητικός φορέας που υποστηρίζει το  Υπουργείο Παιδείας και Θρησκευμάτων και τους εποπτευόμενους φορείς του και τους εποπτευόμενους φορείς του σε θέματα που αφορούν στην πρωτοβάθμια και δευτεροβάθμια εκπαίδευση, την επιμόρφωση των εκπαιδευτικών, τη μετάβαση από τη δευτεροβάθμια στην τριτοβάθμια εκπαίδευση, τη μεταλυκειακή εκπαίδευση, την αντιμετώπιση των εκπαιδευτικών ανισοτήτων, της μαθητικής διαρροής και της πρόωρης εγκατάλειψης του σχολείου, με στόχο τη διασφάλιση του δικαιώματος όλων των παιδιών στην εκπαίδευση. 

Το Ι.Ε.Π. ιδρύθηκε με τον νόμο 3966 (ΦΕΚ Α΄ 118/24-05-2011), αντικαθιστώντας το Παιδαγωγικό Ινστιτούτο που είχε ιδρυθεί στο πλαίσιο της εκπαιδευτικής μεταρρύθμισης του 1964. 

Το πρώτο Διοικητικό Συμβούλιο ορίσθηκε τον Ιούνιο του 2011, ωστόσο το Ι.Ε.Π. ετέθη σε λειτουργία τον Φεβρουάριο του 2012. Τον Ιούνιο του 2012, απεβίωσε ο πρώτος Πρόεδρος του Δ.Σ. του Ι.Ε.Π. Αλέξης Δημαράς.

 Σκοπός 

1. Το Ι.Ε.Π. είναι επιτελικός επιστημονικός και ερευνητικός φορέας που υποστηρίζει το Υπουργείο Παιδείας και Θρησκευμάτων και τους εποπτευόμενους φορείς του σε θέματα που αφορούν στην πρωτοβάθμια και δευτεροβάθμια εκπαίδευση, την επιμόρφωση των εκπαιδευτικών, τη μετάβαση από τη δευτεροβάθμια στην τριτοβάθμια εκπαίδευση, τη μεταλυκειακή εκπαίδευση, την αντιμετώπιση των εκπαιδευτικών ανισοτήτων, της μαθητικής διαρροής και της πρόωρης εγκατάλειψης του σχολείου, με στόχο τη διασφάλιση του δικαιώματος όλων των παιδιών στην εκπαίδευση. Συνδράμει το Υπουργείο Παιδείας και Θρησκευμάτων σε θέματα αποτίμησης του εκπαιδευτικού έργου και αξιολόγησης σχολικών μονάδων και εκπαιδευτικών κατά τις κείμενες διατάξεις. Για κάθε συναφή πρωτοβουλία ή δράση υπηρεσιών του Υπουργείου Παιδείας και Θρησκευμάτων ή εποπτευόμενων φορέων του απαιτείται συνεργασία με το Ι.Ε.Π.

2. Σκοπός του Ι.Ε.Π. είναι η επιστημονική έρευνα και η μελέτη των θεμάτων που αναφέρονται στην παράγραφο 1, καθώς και η διαρκής επιστημονική και τεχνική υποστήριξη του σχεδιασμού και της εφαρμογής της εκπαιδευτικής πολιτικής στα θέματα αυτά.

 Αρμοδιότητες 
α) Γνωμοδοτεί ύστερα από σχετικό ερώτημα του /της εκάστοτε Υπουργού Παιδείας, Έρευνας και Θρησκευμάτων ή εισηγείται αυτεπαγγέλτως προς την Υπουργό Παιδείας και Θρησκευμάτων για θέματα σχετικά με:αα) τη διαμόρφωση, το διαρκή εκσυγχρονισμό και τη βέλτιστη εφαρμογή της εκπαιδευτικής πολιτικής σε όλους τους τύπους των σχολικών μονάδων, καθώς και τον προγραμματισμό και την αποτίμηση του εκπαιδευτικού έργου των σχολικών μονάδων,

ββ) τα προγράμματα σπουδών της πρωτοβάθμιας και δευτεροβάθμιας εκπαίδευσης, τα σχολικά βιβλία, καθώς και τα λοιπά διδακτικά μέσα, έντυπα και ψηφιακά,

γγ) την εναρμόνιση της κατάρτισης και της επιμόρφωσης των εκπαιδευτικών, καθώς και της επιλογής των εκπαιδευτικών μέσω του Ανώτατου Συμβουλίου Επιλογής Προσωπικού (Α.Σ.Ε.Π.), του προγράμματος υποτροφιών του Ιδρύματος Κρατικών Υποτροφιών (Ι.Κ.Υ.) ως προς τις επιστήμες της εκπαίδευσης (αγωγής) και των εκπαιδευτικών αδειών των εκπαιδευτικών με τους σκοπούς και τους στόχους της εκπαιδευτικής πολιτικής,

δδ) την αξιολόγηση των διοικητικών και εκπαιδευτικών δομών της πρωτοβάθμιας και δευτεροβάθμιας εκπαίδευσης, με στόχο τη βελτίωση της ποιότητάς τους,

εε) τη λειτουργία των ελληνικών σχολείων του εξωτερικού,

στ) την εκπαίδευση των ομογενών, μεταναστών/μεταναστατριών και προσφύγων, καθώς και τη διαπολιτισμική εκπαίδευση,

ζζ) την επιμόρφωση των εκπαιδευτικών της πρωτοβάθμιας, δευτεροβάθμιας και μεταλυκειακής εκπαίδευσης, όπως είναι ο σχεδιασμός της πολιτικής για την επιμόρφωση και την πιστοποίηση των επιμορφωτικών φορέων, ο συντονισμός και η παρακολούθηση των διαδικασιών υλοποίησης, πιστοποίησης και αποτίμησης της επιμόρφωσης, η σύσταση μητρώων επιμορφωτών/επιμορφωτριών με διαμόρφωση των κριτηρίων ένταξης, η εκπόνηση μελετών για θέματα επιμόρφωσης ή η ανάθεση σε τρίτους/τρίτες σχετικών ερευνών, η οργάνωση εκδηλώσεων δημοσιότητας και διάχυσης αποτελεσμάτων των δράσεων επιμόρφωσης, καθώς και η μέριμνα για την ανάπτυξη και τη βιωσιμότητα δράσεων επιμόρφωσης.

β) Διερευνά και εντοπίζει αλληλεπικαλύψεις σε ερευνητικές ή πειραματικές δραστηριότητες διαφορετικών φορέων σε θέματα εκπαίδευσης και γνωμοδοτεί ή εισηγείται για τους τρόπους αποφυγής των αλληλεπικαλύψεων αυτών και τη βέλτιστη αξιοποίηση των πόρων στα θέματα αρμοδιότητας του Ι.Ε.Π.

γ) Μελετά συστηματικά:αα) τα θέματα που συνδέονται με τη σχολική ζωή και γνωμοδοτεί ή εισηγείται για τους τρόπους βελτίωσής της,

ββ) τα θέματα και τους παράγοντες που συνδέονται με τη μαθητική διαρροή και την πρόωρη εγκατάλειψη του σχολείου και γνωμοδοτεί ή εισηγείται για τους τρόπους αντιμετώπισής τους,

γγ) τα θέματα της ειδικής αγωγής και εκπαίδευσης, καθώς και των εκπαιδευτικών αναγκών συγκεκριμένων ομάδων του μαθητικού πληθυσμού και γνωμοδοτεί ή εισηγείται για τους τρόπους ικανοποίησης και αντιμετώπισής τους,

δδ) τους παράγοντες που άμεσα ή έμμεσα επηρεάζουν το χαρακτήρα, τη λειτουργία και την αποτελεσματικότητα των σχολικών μονάδων, όπως τη δομή της εκπαίδευσης, το οργανωτικό - διοικητικό σύστημα και τις υλικοτεχνικές υποδομές και γνωμοδοτεί ή εισηγείται για τις βέλτιστες αναγκαίες παρεμβάσεις,

εε) τα θέματα που σχετίζονται με το σχεδιασμό, την υλοποίηση και την ανάπτυξη εκπαιδευτικής πολιτικής για την επιμόρφωση των εκπαιδευτικών και των σχετικών δράσεων.

δ) Σχεδιάζει και υλοποιεί υποστηρικτικές δράσεις στα θέματα των ανωτέρω αρμοδιοτήτων του, στο πλαίσιο της εφαρμογής νέων εκπαιδευτικών πολιτικών.

ε) Σχεδιάζει την εθνική στρατηγική για την επιμόρφωση των εκπαιδευτικών και παρακολουθεί την υλοποίησή της στο πλαίσιο των αρμοδιοτήτων του.

στ) Εισηγείται σχετικά με τα μέτρα και την πολιτική για τη στήριξη και την αποτίμηση της λειτουργίας των σχολείων.
Διατελέσαντες πρόεδροι 
 Παιδαγωγικό Ινστιτούτο (1964-2012) 
 ΌνομαΔιατελέσαντες πρόεδροι του Παιδαγωγικού ΙνστιτούτουΤίτλος  Από Έως Θεόφραστος ΓέρουΑναπληρωτής Πρόεδρος, Σύμβουλος Παιδαγωγικού Ινστιτούτου (Ν.4379/64)2-6-198914-7-1989Μαρία Ηλιού Αναπληρώτρια Πρόεδρος, Καθηγήτρια Πανεπιστημίου Ιωαννίνων15-7-1989 23-7-1990Γεώργιος ΜπαμπινιώτηςΚαθηγητής Εθνικού και Καποδιστριακού Πανεπιστημίου Αθηνών23-7-199019-10-1993Μιχαήλ Κασσωτάκης Καθηγητής Εθνικού και Καποδιστριακού Πανεπιστημίου Αθηνών6-12-1993 13-6-1995Γεώργιος Καραγιάννης Καθηγητής Εθνικού Μετσόβιου Πολυτεχνείου4-8-199523-12-1996Θεόδωρος Εξαρχάκος Καθηγητής Εθνικού και Καποδιστριακού Πανεπιστημίου Αθηνών23-12-19963-11-2000Σταμάτης Αλαχιώτης Καθηγητής Πανεπιστημίου Πατρών3-11-200030-3-2004Μιχαήλ ΠαπαδόπουλοςΟμότιμος Καθηγητής Αριστοτελείου Πανεπιστημίου Θεσσαλονίκης31-3-2004 8-2-2006Δημήτριος Βλάχος Ομότιμος Καθηγητής Αριστοτελείου Πανεπιστημίου Θεσσαλονίκης8-2-2006  12-3-2009Σωτήριος Γκλαβάς Σύμβουλος Παιδαγωγικού Ινστιτούτου12-3-2009 30-3-2010Κλήμης ΝαυρίδηςΚαθηγητής Εθνικού και Καποδιστριακού Πανεπιστημίου Αθηνών30-3-201023-02-2012

 Ινστιτούτο Εκπαιδευτικής Πολιτικής (2012-σήμερα) 
+ΟνοματεπώνυμοΤίτλοςΑπόΈωςΑλέξης ΔημαράςΕκπαιδευτικός22-6-201116-6-2012 (Λόγω Θανάτου)Σωτήριος ΓκλαβάςΠρώην Πρόεδρος του Παιδαγωγικού Ινστιτούτου2-1-201317-11-2015Γεράσιμος ΚουζέληςΚαθηγητής Εθνικού και Καποδιστριακού Πανεπιστημίου Αθηνών18-11-201518-11-2019Ιωάννης Αντωνίου Εκπαιδευτικός19-11-201931-7-2023Σπυρίδων ΔουκάκηςΕπίκουρος Καθηγητής Ιόνιο Πανεπιστήμιο1-8-2023Σήμερα

 Παραπομπές 

Κατηγορία:Δημόσιες υπηρεσίες της Ελλάδας
Κατηγορία:Δημόσια Διοίκηση